सगरमाथा, लोत्से र नुप्से हिमशिखरको आरोहण गर्न प्रयोग गरिने खुम्बु आइसफलको बाटो निर्माण एवं मर्मतसम्भार गर्न पनि सगरमाथा प्रदूषण नियन्त्रण समितिलाई जिम्मा दिइएको पाइएको छ । हिमाल आरोहण गर्न अनुमतिप्राप्त विदेशी नागरिकबाट वसन्त ऋतुमा प्रतिपर्यटक ४ सय अमेरिकी डलर र अन्य ऋतुमा १ हजार अमेरिकी डलर सेवा शुल्क असुल गर्ने अनुमति समितिलाई दिएको देखिएको महालेखाको प्रतिवेदनमा उल्लेख गरिएको छ ।
